Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:	Martina Pigová, Mgr. 
Organizácia: 	Národný ústav certifikovaných meraní vzdelávania, Žehrianska 9, Bratislava 5
Pozícia: 	riešiteľ aktivity 2.7.
Znalosť jazykov: 	anglický C1, nemecký A2

2. Zahraničná pracovná cesta (ZPC):
Štát, mesto:	Praha, Česká republika
Vykonaná v dňoch:	23.06.2013 – 25.06.2013
Názov prijímajúcej organizácie: 	ACREA CR, spol. s r.o.
Účel cesty: 	účasť na vzdelávacom kurze Analýza rozptylu 
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Dvojdňový vzdelávací kurz prebiehal v čase od 9:00 do 16:30. Vzdelávací kurz bol rozdelený do dvoch jednodňových na seba nadväzujúcich blokov.

4. Stručný priebeh kurzu:
Vzdelávací kurz bol zameraný na zvládnutie základných procedúr v rámci analýzy rozptylu. Kurz bol intenzívny, s nízkym počtom účastníkov, zameraný na  praktické využitie danej problematiky – počas celého priebehu kurzu účastníci pracovali v programe SPSS Statistics. 

Obsahové zameranie kurzu:
1.	Analýza rozptylu jednoduchého triedenia (kompáracia priemerov, model a testovaná hypotéza, rozklad variability, korelačný pomer, predpoklady)
2.	Kontrasty (testy hypotéz o rozdieloch priemeru medzi úrovňami faktoru)
3.	Post hoc testy (mnohonásobné porovnávania, porovnanie priemerov s referenčnou kategóriou, tvorba homogénnych podskupín)
4.	Analýza rozptylu dvojakého triedenia (model s interakciou i bez nej)
5.	Analýza kovariance

Po každom tematickom bloku nasledovala možnosť v diskusii si vyjasniť nejasné oblasti, či konkrétne možnosti aplikácie témy v každodennej praxi účastníkov. 

5. Odporúčané závery:
Vzdelávací kurz bol veľmi dobre organizovaný. Obe časti kurzu priniesli cenné informácie potrebné pre základnú analýzu rozptylu. Kurz poskytoval odpovede na tieto základné otázky:
•	Ovplyvňuje faktor (skupina) analyzovanú kategorizovanú premennú?
•	Ako sa odlišujú priemery v dvoch skupinách?
•	Sú zistené rozdiely v skupinách spôsobené náhodou alebo ide o určitý trend?
•	Aký je efekt jednotlivých skupín?
•	Sú hodnoty analyzovanej premennej ovplyvnené sledovaným faktorom?
•	Ktoré zo skupín sa od seba navzájom odlišujú? (analýza prostredníctvom post hoc testov)
•	Ako možno zisťovať súčasne vplyv dvoch faktorov na hodnoty číselnej premennej? (analýza rozptylu dvojakého triedenia bez interakcie)
•	Pôsobí každý faktor na premennú nezávisle od druhého alebo dochádza k ich vzájomnému pôsobeniu? (analýza rozptylu dvojakého triedenia s interakciou)
•	Ako očistiť vzťah medzi vysvetľovanou číselnou premennou a sledovanými faktormi od nežiaducich vplyvov ďalšej premennej? (analýza kovariancie)

Jednotlivé postupy analýzy si mohli účastníci kurzu prakticky vyskúšať na dátových súboroch v programe SPSS, čo umožnilo lepšie pochopenie a zapamätanie danej problematiky. Na záver každého tematického bloku bol priestor na samostatné riešenie zadaných problémových úloh a následne kontrola riešenia spolu s ostatnými účastníkmi a lektorom.
 
6. Prehľad prinesenej dokumentácie a miesto jej uloženia:
1. Študijné podklady (print out) poskytnuté realizátorom kurzu
2. Osvedčenie o absolvovaní kurzu
- dostupné v kancelárii č. 811, AC Petržalka, objekt B, Röntgenova 3751/26, Bratislava  

7. Osobitne vyhotovený očakávaný prínos ZPC:
Kurz bol v porovnaní s individuálnym štúdiom literatúry bohatší predovšetkým o tipy praktickej aplikácie analýzy rozptylu. Analýza rozptylu predstavuje základ pre veľké množstvo ďalších štatistických analýz.

Účasť na vzdelávacom kurze má značný význam pre efektívnejšie využitie štatistických dát a realizáciu štatistických analýz realizovaných v rámci aktivít 1.3 a 2.7. Pri štatistických analýzach, ktoré v rámci týchto projektových aktivít realizujeme, používame metódy analýzy rozptylu na zistenie rozdielov v úspešnosti žiakov vzhľadom na faktory akými sú napr. typ školy, kraj, pohlavie alebo dosiahnutá známka. Hlbšie pochopenie analýzy rozptylu nám umožňuje obohatiť tieto analýzy o ďalšie zistenia.

Veľmi pozitívne hodnotím, že sme mali vytvorený priestor, v ktorom sme si mohli individuálne odskúšať prezentované procedúry a postupy na rôznych dátových súboroch. Dokázali sme si tak lepšie utvrdiť správnu postupnosť krokov analýzy v programe SPSS, poznať základné predpoklady, ktoré musia dáta spĺňať ako aj správne interpretovať jednotlivé výstupy. Bez absolvovania tohto kurzu by sa to dalo zvládnuť oveľa ťažšie. 

8. Spôsob zverejnenia výsledkov ZPC, prenos získaných informácií
Zverejnené na intranete

Svojím podpisom súhlasím so zverejnením správy na internete.

Správu vypracovala: 	Mgr. Martina Pigová

Dátum: 	01.07.2013

Správu schválil:	Mgr. Martin Marko